O‘zbekiston terma jamoasining JCh-2018 saralash uchrashuvlariga muvaffaqiyatli tayyorgarlik ko‘rishi uchun 2016 yilgi o‘yinlar taqvimida o‘zgarishlar yuz berdi. 23-turning «Navbahor» (Namangan) — «Paxtakor» (Toshkent) uchrashuvi 25 sentabrdan 24 sentabrga ko‘chirildi. 24-turning «Paxtakor» (Toshkent) — «Lokomotiv» (Toshkent) uchrashuvi 30 sentabrdan 28 sentabrga ko‘chirildi. 24-turning «Buxoro» (Buxoro) — «Bunyodkor» (Toshkent) uchrashuvi 30 sentabrdan 28 sentabrga ko‘chirildi. 20-turning avvalroq 20 sentabrga ko‘chirilgan «Mash’al» (Muborak) — «Lokomotiv» (Toshkent) uchrashuvi esa 17—19 oktabrdagi zaxira kunlarining birida o‘tkaziladi.